CELEX: 31967R0474
Language: ro
Date: 1967-08-21 00:00:00
Title: Regulamentul CEE nr. 474/67 al Comisiei din 21 august 1967 privind fixarea în avans a restituirii la exportul orezului și al brizurii

03/Volumul 01
            
            
               RO
            
            
               Jurnalul Ofícial al Uniunii Europene
            
            
               68
            
         31967R0474
   
               P 204/20
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL CEE NR. 474/67 AL COMISIEI
   
   din 21 august 1967
   privind fixarea în avans a restituirii la exportul orezului și al brizurii
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul nr. 359/67/CEE al Consiliului din 25 iulie 1967 privind organizarea comună a pieței din sectorul orezului (1), în special articolul 17 alineatul (6),
   întrucât articolul 17 din regulamentul menționat anterior permite, în cazul exportului de orez și de brizură, acoperirea, printr-o restituire la export care se poate stabili anticipat, a diferenței dintre cursurile practicate pe piața mondială și prețurile din Comunitate; întrucât, în cazul fixării în avans, restituirea trebuie ajustată în funcție de prețul de prag care va fi în vigoare în luna exportului și căruia va trebui să i se aplice o rectificare, stabilită în același timp;
   întrucât, pentru a putea aprecia nivelul restituirii care trebuie acordat în cazul în care aceasta se fixează în avans, este necesară evaluarea diferenței de prețuri care poate exista pe piața mondială între ziua depunerii cererii de licență și luna exportului; întrucât prețul CIF de achiziție la termen permite aprecierea acestei diferențe și calcularea în consecință a valorii care trebuie scăzută din sau adunată la restituirea valabilă în ziua depunerii cererii de licență;
   întrucât nu ar fi oportun ca valoarea restituirilor să suporte variații prea frecvente, aceasta constituind un factor de nesiguranță pentru eventualii beneficiari, atunci când variațiile respective ar declanșa schimbări minime în cursul de pe piața mondială; întrucât, prin urmare, este necesar să se prevadă, fără a aduce atingere beneficiarilor, o limită în cadrul căreia variațiile acestor cursuri nu se repercutează asupra valorii restituirii;
   întrucât măsurile prevăzute în prezentul regulament sunt în conformitate cu avizul Comitetului de gestionare a cerealelor,
   ADOPTĂ PREZENTUL REGULAMENT:
   Articolul 1
   La fixarea în avans a restituirii la exportul de orez și de brizură, prevăzută la articolul 17 alineatul (4) primul paragraf din Regulamentul nr. 359/67/CEE, restituirea fixată în ziua depunerii cererii de licență este egală cu valoarea aplicabilă exportului efectuat în ziua respectivă:
   
               —
            
            
               din care se scade o valoare egală cu diferența dintre prețul CIF de achiziție la termen și prețul CIF, atunci când primul este mai mare decât al doilea cu mai mult de 0,025 unități de cont la 100 de kilograme;
            
         
               —
            
            
               la care se adună o valoare egală cu diferența dintre prețul CIF și prețul CIF de achiziție la termen, atunci când primul este mai mare decât al doilea cu mai mult de 0,025 unități de cont la 100 de kilograme.
            
         În intervalul fixărilor săptămânale, valoarea restituirii aplicabile, în caz de fixare în avans, se ajustează când punerea în aplicare a regulii de calcul menționate anterior implică o modificare a valorii sale mai mari cu 0,025 unități de cont la 100 kilograme.
   Prețul CIF luat în calcul este cel stabilit în conformitate cu articolul 16 din Regulamentul nr. 359/67/CEE.
   Prețul CIF de achiziție la termen este cel stabilit în conformitate cu articolul 3 alineatul (2) din Regulamentul nr. 365/67/CEE (2), luându-se totuși ca punct de pornire, pentru fiecare lună de valabilitate a licenței de export, prețul CIF calculat pe baza ofertelor pentru îmbarcare pe parcursul lunii în care se va efectua exportul.
   Articolul 2
   Prezentul regulament intră în vigoare la data de 1 septembrie 1967.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 august 1967.
      
         
            Pentru Comisie
         
         
            Președintele
         
         Jean REY
         
      
   
   
      (1)  JO 174, 31.7.1967, p. 1.
   
      (2)  JO 174, 31.7.1967, p. 32.